अनिल विज के बयान को माकपा ने बताया निंदनीय
फतेहाबाद | मार्क्सवादीकम्युनिस्ट पार्टी तहसील कमेटी फतेहाबाद की बैठक पार्टी कार्यालय में मनफूल ढाका की अध्यक्षता में हुई। बैठक में हरियाणा सरकार के मंत्री अनिल विज द्वारा दिल्ली कालेज की छात्रा गुरमेहर कौर के प्रति की गई टिप्पणी की कड़े शब्दों में निंदा करते हुए इसे गैर जिम्मेदाराना बताया गया। बैठक को संबोधित करते माकपा तहसील सचिव मोहन लाल नारंग ने कहा कि भाजपा के कुछ मंत्री भी छात्रा पर आपत्तिजनक आरोप लगा रहे हैं। भाजपा छोटी-छोटी बातों पर लोगों की देशभक्ति पर सवाल उठा रही है जिसका खुद आजादी के आंदोलन से दूर-दूर तक कोई वास्ता नहीं रहा।
hin_Deva hin_Deva